Selle nädala uudistes:
Terrori ohvrid.
Vaikset asulat vapustas kurjus.
Vahistatud Hamasi terrorist räägib, kuidas ta saadeti tapma iisraellasi.
Veel:
Ühes Venemaa vabariigis jahtis märatsev rahvajõuk juute,
Londonis kutsusid Palestiina-meelsed protestijad Iisraelile lõppu tegema,
ja siin USAs skandeerisid tudengid toetust Hamasile.
Ja:
Kas ’Ameerika ennekõike’ tähendab Iisraeli-vastasust?
Mõne konservatiivse poliitiku ja meedia juures ilmneb häiriv trend.
Tere kõigile uudistesaatesse! Olen Wendy Griffith.
Iisraeli sõdurid sõdivad Hamasiga Gazas.
Üks peamisi sihtmärke on Hamasi keerukas, üle 500-km-ne tunnelivõrk.
Iisraeli Kaitseväe sõnul on saadud kätte Hamasi peakants Jabaliya’s,
kus koolitati 7. okt. veresauna teostajaid.
Operatsioon hõlmas õhulööki ja maavägesid,
kes tapsid mitmeid Hamasi terroriste, sh ühe selle rünnaku kavandajaist.
Gaza haigla juhataja sõnul suri hoonete varinguis ka palju tsiviliste.
Iisraeli Kaitseväe teatel kasutab Hamas tsiviilisikuid inimkilbina,
ja kõigile kohalikele oli antud hoiatus lahkuda.
USA välisministri Antony Blinken’i kõrval seistes
näitas Iisraeli president Isaac Herzog infolehti,
mida Iisrael heidab Gaza elanikele. Kuulame!
See on lendleht, mille saadame - üle 1 000 200 lendlehe - Gaza elanikele.
Oleme saatnud Gaza elanikele 6 miljonit tekstisõnumit
ja 4 miljonit telefonikõnet rahvusvahelise õiguse reeglite järgi,
millega oleme hoiatanud rahvast ette, sh enne Jabaliya rünnakut.
Huvitav! Mu kolleeg George Thomas on Iisraelis kohapeal,
ja sel nädalal tegi ta koos grupi välisajakirjanikega ringreisi kibutsi,
kus Hamas korraldas enneolematu tapatalgu.
Ta teatab Kfar Aza kibutsist.
Iisraelil, Iisraeli maal, on au, ja tema au on Kõigeväeline Jumal.
5. oktoobril, kaks päeva enne Hamasi tapatööd.
Tere taas Sha'ar Hanegev’i!
Olite siin mullu, ja loodan teid taas näha tuleval aastal!
Üle 600 kristlase üle 50 maalt
külastas paiku Lõuna-Iisraelis Gaza piiri lähedal.
Ofir Libstein, tuntud linnapea,
tervitas kristlikke külalisi, kes tegid riigis ühtsusreisi.
Luban teha kõik, et hoida Iisraeli maad, hoida selle kandi maad,
ja ehitada seda üha tugevamaks.
Ja mul on nii suur rõõm näha teid kõiki kõikjalt maailmast
tulemas vaatama seda kaunist kohta.
48 tundi pärast neid lühitervitusi ärkas 50-aastane linnapea,
kes elas Kfar Aza kibutsis vähem kui 4 km kaugusel Gaza sektorist,
automaadivalangu peale.
Tol 7. okt. hommikul tormas linnapea Ofir neist astmeist alla,
sest kuulis tulistamist otse oma kodu juures.
Teadmata, mis toimub, tuli ta mööda seda teed, üht kibutsi peateed.
Ja siis sattus talle vastu üks Hamasi sõdalane.
Ja teda tulistati ja ta suri siinsamas.
David Parsons Rahvusvahelisest Kristlikust Saatkonnast
kaotas tol päeval kalli sõbra.
Suri Saatkonna hea sõber, linnapea Ofir Libstein!
Täiesti uskumatu, et olime siin kahe päeva eest!
Nii on sellel meie jaoks isiklik mõõde.
70 Hamasi võitlejat tungis tol hommikul Kfar Aza kibutsi ja käis majast majja.
Ülesanne oli lihtsalt tappa.
Omar Abu Rusha, Hamasi eliitmerekomando liige,
olevat osalenud tsiviilisikute tapmises Kfar Aza’s.
Me ei pidanud inimesi röövima, vaid lihtsalt tapma.
Mida teil kästi? Kas tappa kõik, keda näete?
Tappa kõik, keda näeme, ja tulla tagasi.
Ükskõik, kas mehi, naisi või lapsi? Kõiki?
Jah.
See digikaart näitab täpseid asukohti kibutsis, kus Rusha ja ta kaasosalised
tapsid 58 Kfar Aza elanikku, sh 40 last.
Veel võttis Hamas 17 pantvangi.
Radikaalmoslemeile meeldib öelda: Nemad armastavad surma, meie elu!
Jah, ütleme alati, s.t. Golda Meir ütles seda parimini:
See sõda lõpeb, kui nad armastavad oma lapsi rohkem kui vihkavad meid.
Knesseti liige Sharren Haskel tegi CBNi Uudistele ja muule meediale
ringreisi Kfar Aza kibutsis
pea neli nädalat pärast 7. okt. koletuid rünnakuid.
Siin oleks aeg otsekui seisma jäänud!
Midagi pole puututud.
Igas kodus siin on mingeid purustusi.
Aknad on puruks, mööblit ja riideid on laiali pillutud.
See oleks nagu stseen õudusfilmist! Lihtsalt uskumatu!
See on Hamasi raketi jupp.
Major Diamond Iisraeli Kaitseväest räägib CBNi Uudistele,
et kui terroristid olid hõivanud kibutsi,
murdsid sajad gazalased läbi piiritara.
Siin näete pilla-palla riideid.
Seda ei teinud Iisraeli Kaitsevägi, vaid Hamas.
Ja gazalased tulid siia
ja hakkasid maju rüüstama ja varastama, mida aga said.
Ja veel see lõhn, mida nädalaid hiljem endiselt tunda on.
Kohe tunda, et siin on surma lõhn.
Põrandal ja sohval on endiselt vereojad ühes sadade kuuliaukudega.
Need näivad olevat väikekaliibrilised relvad, kuulid.
See oli aga selgelt palju suurem.
Teadete kohaselt rünnati paljusid kodusid ses kibutsis raketiheitjatega.
Ja kui Hamas ei suutnud elanikke välja ajada, pani ta neile viimaks tule otsa.
Linnapea Ofir, nagu ka paljud siinsed elanikud,
oli aastaid teinud hulga algatusi
rahu edendamiseks juutide ja Gaza palestiinlaste vahel.
Paljud siinsed linlased, kes olid rahuarmastavad inimesed,
kes tahtsid edendada ja parendada iisraellaste ja palestiinlaste elu,
tapeti siin, oma kodude ees, ühes pereliikmetega.
Mõned põletati koos majadega sisse.
Ja Hamas tuli just selleks - rahvast põletama ja tapma.
Parsons, kelle kristlik ühing
on aidanud ehitada üle 200 pommivarjendi üle kogu Lõuna-Iisraeli,
ütleb, et ehkki sõda Hamasiga veel kestab, jäävad nad siia kauaks.
Jääme neid asulaid toetama ja aitame neid taastada!
Oleme aidanud neid nüüd juba üle 10 aasta
pommivarjendite, tuletõrjevahendite ja asjadega, mida siiajäämiseks vaja.
See meid ei heiduta. Toetame Iisraeli veelgi kindlamalt
ja aitame need asulad siin Gaza piiril taastada.
Nüüd räägib George Thomas minuga Jeruusalemmast.
George, imeline uudisnupp.
Andsid meile tõesti vahetu ülevaate sellest koledusest,
mis Iisraelis toimus.
Hamas tungis üle 20 linna ja külasse 7. oktoobril.
Kas elanikud püüavad naasta oma purustatud kodudesse?
Mõned küll, Wendy.
Mul oli võimalus kohtuda vaid 24 tundi tagasi härraga,
kelle nimi on Armi Gold.
Ta oli Be'eri kibutsi elanik, elas seal 35 aastat.
Kohtusin temaga mõned tunnid tagasi,
ja tema hakkab koos veel mõne inimesega naasma.
Nad koristavad ja korrastavad oma kodusid,
püüdes päästa, mida suudavad.
Selge muidugi, et sõda alles käib,
kuid hr. Gold on valmis edasi minema.
Ta tahab kodu taastada märgiks alistamatusest
nii Hamasile kui ka kogu maailmale.
Küllap paljud peavad taastamisega tegelema.
George, oled olnud ka kontaktis palestiina kristlastega Gaza sektoris.
Kuidas neil praegu läheb?
Jah, tõsi! Mul oli alles eile õhtul võimalus rääkida tähtsa juhiga,
kel on kontakte Gazas.
Me ei saanud telefoniga helistada, ent ta kirjutas mulle järgmist, Wendy.
Ta ütles: Oleme tugevad usus.
Isegi ränga pommitamise keskel teenime Issandat Jeesust,
laulame kiitust Ta nimele!
Jah, olukord on kohutav, kuid neil on sisemine rahu.
Juhid korraldavad lastele mitmesuguseid tegevusi,
et selle kohutava olukorraga toime tulla.
Kristlike perede vahel on tugev ühtehoid, nad aitavad üksteist
oma isiklikest toidu-, vee- või ravimivarudest.
Ja täna jätkab Iisraeli Kaitsevägi Gaza linna piiramist.
Seal käib põhilahing.
Kristlased varjuvad minu kohapealse allika sõnul praegu
kahes kirikus sektori põhjaosas.
Peame nende eest eriliselt palvetama!
George, poole minutiga,
kuidas saame kohe praegu palvetada sealse olukorra eest?
Jah, paluge Iisraeli juhtide pärast,
kes peavad tegema elulisi otsused, paljuski sekundi murdosa jooksul.
Paluge Iisraeli kaitseväelaste eest,
kes lähitundidel siirduvad väga raskele alale.
Aga palvetage ka kristlaste pärast Gaza sektoris,
samuti tuhandete kõrvaliste isikute pärast, kes on kahe tule vahel,
mitte Iisraeli tegevuse, vaid Hamasi tegevuse pärast,
kes seab nad väga ohtlikesse, ebakindlatesse olukordadesse,
kasutades neid sisuliselt inimkilbina Iisraeli Kaitseväe vastu.
Mu kaasankur ja sõber George Thomas Jeruusalemmas!
Hea töö, George!
Palume sinu pärast ka! Jumala õnnistust!
Tänan, tänan!
Järgnevalt, antisemitismi kasv üle ilma.
Näeme, et ülikoolilinnakud siin USAs
on Iisraeli riigi ja juudi rahva vastase äärmusluse kasvulavad.
Asuge teele rahu ja eneseteostuse poole!
Lootust on leida vaid Kristuses, nagu näitab elumuutev tarkus
Pat Robertson'ist jäänud õpetuses 'Edu kümme seadust'!
Saavutate sihi ja eneseteostuse,
kui uurite oma usuteed määravaid põhimõtteid.
Õpite elama edukalt ja sisukalt ja tooma õnnistusi ja ühtsust perre.
CBNi värskeim pakkumine sisaldab Pat'i kõvakaanelist signatuurraamatut
'Edu kümme seadust', töövihikut 'Edu kümme seadust'
ja 'Edu kümne seaduse' raamatu audiovoogu.
Liitu meiega juba täna!
Kui hakkate CBNi partneriks, saate tänutäheks 'Edu kümme seadust'.
Ärge raisake võimalust rikastada oma usuteed ja teostada oma potentsiaali!
Helistage 1-800-700-7000 või vaadake lehte CBN.com juba täna.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
CBNi uudised on saadaval päev läbi kõikidel meie platvormidel.
Jätkame saadet! Iisraeli sõja mõjul kasvab antisemitism teisteski riikides.
Venemaal Dagestani vabariigis ründas antisemiitlik jõuk lennuvälja,
kuhu maandus lennuk Tel Avivist.
Iisraeli sõja eest pagevaid juute jahtiv jõuk tormas viimaks lennurajale
ja piiras lennuki ümber.
Dagestani pearabi sõnul võib tekkida vajadus
üle 400 juudi pere evakueerimiseks sellelt moslemite enamusega maalt.
Ühendkuningriigis tulid kümned tuhanded
Palestiina-meelsed demonstrandid Londoni tänavaile.
ÜK rabi sõnul on juudid seal täna rohkem hirmul
kui eales II Maailmasõda järel.
Rabi Abraham Cooper Simon Wiesenthal'i Keskusest
ütles CBNi Uudistele, et nüüd on aeg astuda vastu kurjusele!
Äsja on nähtud Hamasi koledusi,
süütute inimeste tapmist ja vigastamist Toora tähistamise päeval.
Jah, kindlasti on kurjust maailmas!
Ja iga põlvkond peab otsustama, kas lüüa kaasa võitluses selle vastu
või jääda kõrvalt vaatama ja lootma ja soovima parimat.
Üks õppetund, mille peaksime omandama natside holokaustist,
on see, et keegi ei saa jääda kõrvale.
Sa kas võitled kurjusega või ta neelab su.
Aamen! Ent siin USAs on antisemiitlikud vahejuhtumid
oluliselt sagenenud alates Hamasi rünnakust Iisraelile.
Laimuvastase Liiga avaldatud värskeil andmeil toimus 312 antisemiitlikku akti
kahel tollele rünnakule järgnenud nädalal.
Mullu samal ajal toimus neid palju vähem, 64.
Kiusamis-, vandalismi- või ründamisjuhtumite arv
kasvas 388% võrreldes eelmise aasta sama ajaga.
Enamik sellistest vihatunnetest avaldub ülikoolilinnakutes üle USA.
Viimastel rahvakogunemistel rõõmustati Hamasi metsikuste üle,
mis näitab sügavale juurdunud antisemitismi kõrghariduses.
Dale Hurd teatab.
Pärast Hamasi koletuid rünnakuid Iisraelis
skandeerisid Wisconsin-Madison’i Ülikooli tudengid: Au märtritele!
Au märtritele!
Au vastupanijaile!
Cornell’i Ülikooli professor Russell Rickford
nimetas Hamasi tapmisi meeliülendavaiks.
See oli meeliülendav, ergutav!
Ja üks õpetaja Stanford’is on töölt kõrvaldatud,
kuna olevat pannud juudi tudengid nurka seisma
ja nimetanud neid avalikult kolonisaatoreiks.
Paljud kolledžid ja ülikoolid on aastakümneid
lubanud ja isegi edendanud Hamasi-meelsust ja juudiviha.
Rünnak Iisraelile näitab, kuhu see poliitika on viinud.
Dr. Zachary Marschall on Campus Reform’i peatoimetaja.
Sel nädalal ülikoolilinnakutes nähtu
on kahe põlvkonna aktivistidest õpetajate töö vili,
kes on teinud ülikooli loenguruumidest ajupesulaagrid,
kus vasakideoloogia ja Iisraeli- vastaste arvustuste ja tööde varjus
põlistatakse antisemitismi.
Iisraeli-vastasel BDS-liikumisel (Boikott, Ilmajätmine ja Sanktsioonid)
on lubatud õitseda linnakutes üle riigi,
ning tema protestidel skandeeritakse
’jõest mereni’, mis on üleskutse Iisraeli hävitamisele.
- Jõest mereni ... - ... saab Palestiina vabaks!
Pärast Hamasi rünnakut Iisraelile
tegi BDS-liikumine postituse (mille hiljem kustutas),
et toetab iisraellaste tapmist Hamasi poolt,
nimetades seda sangarlikuks ja õigustatuks.
See pole mitte ainult kõlbeline pankrot ja intellektuaalne pankrot
ja lihtsalt skandaal, vaid ka strateegiline oht USA vabariigile.
Dexter Van Zile Lähis-Ida Foorumist ütleb,
et Hamasi terrorirünnak paljastas viimaks BDS-liikumise tõelise sihi -
Iisraeli riigi hävitamise.
Seda oli arvata juba pikka aega, ja 7. okt. rünnak paljastas selle.
Toetame intifadat!
Suurem ülikoolirühm BDS-liikumise taga
on Tudengid Õigluse Eest Palestiinas.
Pärast Hamasi rünnakut tegi TÕEPi haru Bostoni Ülikoolis postituse:
Võit on meie!
Kuna toetatakse Hamasi, on ülikoolid nagu Harvard kaotanud annetusi.
Asi on läinud nii hulluks, et Ezekiel Emanuel, kauane demokraat
ja Rahm Emanuel’i vend, kirjutas kolmapäevases New York Times’is
juhtkirja ’Liberaalse hariduse kõlbelised vajakajäämised’.
On kohutav ja kurb, et üle tuhande juudi surm Iisraelis
väänati rahva suunamiseks totalitaarsete jõudude poole,
mis nüüd jooksevad amokki ülikoolilinnakutes USAs.
Ent nii tehti!
Palestiina vabaks!
Dale Hurd, CBNi Uudised.
Järgnevalt, kas Ameerika seadmine esikohale tähendab Iisraeli-vastasust?
Näeme, kuidas konservatiivses poliitikas ja meedias
ilmnevad äärmuslikud vaated.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Ostke CBNist 'Edu kümme seadust',
mis sisaldab Pat Robertson'i signatuurraamatut ja tuliuut töövihikut.
'Edu kümme seadust' annab teile vahendid,
mida vajate eluks Jumala sihi ja väega.
Saate teada, kuidas rakendada elumuutvaid põhimõtteid,
nagu kasuksolemise, elumuutmise ja vastutustunde seadused.
Pange Jumala riigi seadused tööle enda elus.
Ostke 'Edu kümme seadust' juba täna! Helistage või ostke kohe netist!
Jätkame kristlike uudistega!
Antisemitismist on USAs talletatud häid tõendeid
ülikoolilinnakute ja poliitilise pahempoolsuse juures,
ent seda viha nähtub osalt ka konservatiivide leeris.
CBNi peapoliitanalüütik David Brody teatab.
'Ameerika ennekõike' liikumist
on nimetatud Trumpi-meelseks Teeme Ameerika taas Suureks-filosoofiaks.
Sel liikumisel on ka rangelt sõjavastane isolatsionistide tiib,
mis juhindub enam kui kümnenditagusest teerajajast,
endisest presidendikandidaadist Ron Paul’ist.
Miks peaksime automaatselt saatma oma lapsi ja raha lõputult Iisraeli?
Arvan, et nad suudavad üsna hästi ise hakkama saada!
Täna on see retoorika arenenud
väga Iisraeli- ja juudivastaseks tooniks,
mida õhutavad radikaalid, kel on suur jälgijaskond sotsmeedias.
Jackson Hinkle tegi hiljuti postituse:
Teie maksudollarid saadetakse Iisraeli, et see saaks pommitada
Palestiina elanikke. Ärge rahastage Iisraeli!
Teine postitaja, Stew Peters, kirjutas:
Iisrael pommitab nüüd kristlikke kirikuid - ta on oma isast kuradist!
Holokausti eitaja Nick Fuentes,
kes käis Mar-a-Lago’s ja järgib 'Ameerika ennekõike' põhimõtet,
soovib lähenemist 'Iisrael viimasena'.
See on eemaletõukav ja kuri juudiriigi valitsus,
mis on sooritamas ehk hullemaid koledusi sel sajandil.
Kutsun üles kõiki kristlasi ja katoliiklasi,
kõiki 'Ameerika ennekõike' toetajaid palvetama Gaza elanike pärast
ja ka levitama sõna #GazaGenocide (Gaza genotsiid). See ta ongi.
'Ameerika ennekõike' liikumises
pole selline juudivastane retoorika kindlasti valdav.
Enamus näib olevat Iisraeli poolt,
ehkki üks märgatav rühm on tekitanud tüli.
Lauren Chen, Turning Point USA kaastöötaja,
nimetas Nick Fuentes’e märkusi 'vaateks Iisraelile/Palestiinale,
mis on arukam ja tasakaalukam kui kogu poliitilisel klassil'.
Ka asutaja Charlie Kirk pani kulme kergitama, kui näis ütlevat,
et Iisraelil võib olla mingi süü Hamasi üllatusrünnakus.
Ma ei taha öelda, minna nii kaugele, et öelda,
et Netanyahu või luure teadis.
Ent küsida tuleb. Kas kästi tagasi hoida?
Kuus tundi! Ma ei usu! Iisrael on New Jersey suurune.
Kopteriga jõuab Jeruusalemmast Gaza piirini 45 minutiga.
Kuus tundi kantakse otse üle juutide tapmist!
Kas keegi valitsusest ütles: Hoidke tagasi?
See on õigustatud küsimus, mitte vandenõuteooria.
Konservatiivne kirjanik Erick Erickson vastas artikliga
’Miks Turning Point USA õhutab üha antisemitismi?’
Ta ütleb: ’Turning Point USA juht vihjab,
et Iisraeli juht lubas teadlikult massimõrva, ja ...
... selle töötajad edendavad antisemiite.’
See isolatsionistlik sõjavastane tiib väidab,
et küsimuste esitamine ja mure Iisraeli pimesi toetamise pärast
pole üldse antisemiitlik.
Nad peavad seda pigem valitsuse umbusaldamiseks.
USA on toetanud sõjalis- tööstuslikku kompleksi Iisraelis,
et neid relvastada - Iisraeli loomisest peale.
Ma ei annaks neile rohkem raha pommide, püsside jms. kraami jaoks.
Meil on probleeme meie endi piiridel - see tuleks korda ajada.
Sama tunnet väljendas äsja menukas konservatiiv Candace Owens:
’Ameerika prioriteet peaks olema kaitsta Ameerika piire,
mitte meretaguste riikide piire.
Mitte ükski välisriik, mida rahaliselt toetame,
pole pakkunud abi meie lõunapiiri kaitsmiseks.
Seega ei!, mulle ei saa sisendada, et me kohus on kaitsta nende piire.’
Mõne silmis on see Iisraeli- vastane, ent liikumise liikmed
võtavad loosungit 'Ameerika ennekõike' sõna-sõnalt.
Üks näide on Tucker Carlson, kes äsja küsis ka konservatiivilt Ben Shapiro'lt,
miks ei protestitud USA üledoosisurmade puhul samamoodi
kui Iisraelis toimunu puhul.
See aga vihastas juut Shapiro’t.
See pole sama, kui veetakse uimasteid üle piiri
ja siis süstitakse käsivarde ja surrakse üledoosist.
See pole sama!
See pole sugugi sama, kui terrorist tungib su koju
ja tapab su lapsed voodis su silma all ja veab su naise Gazasse vägistada.
See pole sama asi! Seda väita on kõlvatu!
See on kõlvatu mädanik, idiootsus. See on ülim kõlbeline rumalus!
Kõik see näitab, et demokraatidel on antisemitismiprobleeme vasakul äärel,
ent ka liikumise 'Ameerika ennekõike' konservatiivide seas on lahkhelisid
suhtumises Iisraeli.
David Brody, CBNi Uudised, Washington.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Jumal hakkas andma mulle põhimõtteid,
millest räägin raamatus 'Edu kümme seadust'.
Pat Robertson'i töö on mõjutanud miljoneid elusid.
Ta lõi erakordse pärandi
kõrgema hariduse, massimeedia ja rahvusvahelise heategevuse vallas.
Võite saada Pat'i tarkuse.
'Edu kümme seadust' on teie kondikava teel saavutustele,
eneseteostusele ja pärandile,
mis on teie ülima kutse vääriline Jumala lapsena.
See eripakkumine sisaldab
Pat'i signatuurraamatut 'Edu kümme seadust' kõvade kaante vahel,
töövihikut, mis on teile teel abiks,
ja veel audioraamatut, mida loeb Andrew Knox Klubi 700st.
Kui inimene tahab saada imet, peab ta olema absoluutselt kindel,
et Jumal on vägev, et Jumal on hea ja et Jumal suudab täita oma tõotuse.
Helista kohe või ava leht cbn.com, et asuda looma oma pärandit juba täna.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Lõpetuseks: sõja ägenedes Iisraelis
toidavad vabatahtlikud ühest Texas’e ühingust puudustkannatavaid.
Vabatahtlikud ühingust Texas’e Baptisti Mehed
valmistavad toitu saatmiseks Iisraeli
sõjaohvritele, aga ka haigla- ja päästetöötajaile.
Ühing valmistab tuhandeid rooge päevas.
Tänan väga vaatamast sel nädalal!
Järgmise nädalani meilt kõigilt siit nägemist! ja Jumala õnnistust!
Tõlge: Sulev Kivastik